ריצ'רד סרה

תוכנית האותנסיה הנאצית, רחוב טירגארטן, ברלין, 1986]]
פסל סמוך לעיר ההולנדית זיווֹלדֶה המשתרעת בתוך אזור שנכבש מהים, 1996]]
ציוריו מסדרת "מידות ומשקלות", 1994; תצוגה במוזיאון לאמנות של [[ברגנץ, אוסטריה, 2008]]
ריצ'רד סֶרָה (באנגלית: Richard Serra; 2 בנובמבר 1938 – 26 במרץ 2024) היה אמן יהודי-אמריקאי שנודע בפסליו המינימליסטיים והמונומנטליים, שחלקם היו עשויים מפלדה.

==ביוגרפיה==
סרה נולד ב-1938 בסן פרנסיסקו, שני מבין שלושה בנים.<ref name="fs"></ref><ref name="Man of steel">Sean O'Hagan (October 5, 2008), [https://www.theguardian.com/artanddesign/2008/oct/05/serra.art Man of steel] The Guardian.</ref> אביו, טוני, היה יליד מיורקה, ספרד, שהועסק במפעלי פלדה.<ref name="wsj.com">Kelly Crow (November 4, 2015), [https://www.wsj.com/articles/the-reinvented-visions-of-richard-serra-1446687924 The Reinvented Visions of Richard Serra] The Wall Street Journal.</ref> סרה ציין את המספנה בסן פרנסיסקו שבה עבד אביו כמתקין צנרות כגורם שהשפיע על עבודתו.<ref name="Seidner">David Seidner, "[https://web.archive.org/web/20111106154655/http://bombsite.com/issues/42/articles/1605 Richard Serra]", BOMB Magazine Winter, 1993. </ref> אמו של סרה, גלדיס פיינברג, נולדה בלוס אנג'לס למהגרים יהודים מאודסה,<ref name="Our most notorious sculptor">Deborah Solomon (October 8, 1989), [https://www.nytimes.com/1989/10/08/magazine/our-most-notorious-sculptor.html Our most notorious sculptor] New York Times.</ref><ref></ref><ref></ref> והיא שעודדה אותו לצייר מגיל צעיר.<ref name="nytimes.com">Deborah Solomon (August 28, 2019), [https://www.nytimes.com/2019/08/28/arts/design/richard-serra-gagosian-sculpture.html Richard Serra Is Carrying the Weight of the World] The New York Times.</ref>

=== לימודים ===
סרה למד באוניברסיטת קליפורניה בברקלי בשנת 1957, לפני שעבר לאוניברסיטת קליפורניה בסנטה ברברה שבה סיים ב-1961 תואר ראשון בספרות אנגלית.<ref></ref><ref></ref><ref></ref> ב-UCSB למד אמנות אצל הווארד ורשה וריקו לברון. בעת לימודיו עבד לפרנסתו במפעלי פלדה, והייתה לכך השפעה רבה על יצירותיו. בשנת 1961 החל לימודים בתולדות האמנות באוניברסיטת ייל וב-1964 זוּכה בתואר מוסמך. בוגרי ייל עמיתים משנות ה-60 היו, בין היתר, הציירים, הצלמים והפסלים בריס מרדן, צ'אק קלוז, ננסי גרייבס, ג'נט פיש וסילביה ורוברט מנגולד. בייל פגש באמנים מאסכולת ניו יורק, בהם פיליפ גוסטון, רוברט ראושנברג, פרנק סטלה והמלחין מורטון פלדמן, שבאו ללמד בייל. סרה אף לימד בשנת לימודיו האחרונה, ובסיומה התבקש להוכיח את התאוריה בספרו מ-1963 של מורהו, הצייר יוזף אלברס, "Interaction of Color".<ref></ref> בשנת 1964 נסע לפריז בסיוע מלגה נודדת מאוניברסיטת ייל. שנה לאחר מכן עבר לפירנצה הודות למלגת פולברייט.<ref></ref> בשובו השתקע בניו יורק. חוג חבריו שם כלל את קרל אנדרה, וולטר דה מריה, אווה הסה, סול לוויט ורוברט סמיתסון.<ref name="Guggengeim Collection - Artist Bio"></ref>

== עבודותיו ==
=== פסליו המוקדמים ===
בשנת 1966 ייצר סרה את הפסלים הראשונים שלו מחומרים שונים דוגמת פיברגלס וגומי. עבודתו המוקדמת ביותר של סרה הייתה מופשטת והתבססה על תהליכים שבהם הוטחה עופרת מותכת בהתזות גדולות על קיר סטודיו או חלל תצוגה. סרה שילב ניאון עם רצועות גומי מתמשכות ביצירה "חגורות" (1966) המתייחסת להפשטה הסדרתית ב"ציור הקיר" של ג'קסון פולוק.

ב-1967 כתב סרה את "רשימת הפְּעלים", רשימה של פעלים יוצאים (כגון להטיל את, לגלגל את, לקפל את, להרים את ולקרוע את), בהם השתמש כהנחיות לעבודת הפיסול שלו.<ref>[http://www.guggenheim.org/new-york/collections/collection-online/artwork/3900 Richard Serra, Right Angle Prop (1969)] Guggenheim Collection.</ref> סרה הרבה להשתמש בעופרת, משום שהיא ניתנת לעיבוד ומאפשרת להמיס אותה וליצור בה מגוון צורות. בשנת 1968 נכללו יצירות של סרה בתערוכה הקבוצתית "Nine at Castelli" במחסן Castelli בניו יורק. ב-1969 נכללה היצירה שלו "לצקת" בתערוכה "Anti-illusion: Procedures/Materials" במוזיאון ויטני לאמנות אמריקאית בניו יורק. "לתמוך", פועל יוצא נוסף ב"רשימת הפעלים" של סרה, שימש במכלול עבודות בהן העמדת לוחות ומוטות עופרת הייתה תלויה בהישענות הדדית ובכוח הכבידה.<ref>[http://www.tate.org.uk/art/artists/richard-serra-1923/text-artist-biography Richard Serra: Biography], מוזיאון טייט בריטניה.</ref>

=== עבודות גדולות ממדים ===
סרה זיהה את הפוטנציאל של עבודה בקנה מידה גדול בסדרת "מפצחי הגולגולות" שלו שנעשתה במהלך התערוכה "אמנות וטכנולוגיה" במוזיאון לאמנות של מחוז לוס אנג'לס בשנת 1969. הוא בילה עשרה שבועות בבניית מספר חלקי פלדה כבדים שהוערמו באמצעות מנוף כדי לחקור את העקרונות של איזון נגד וכוח הכבידה. הערימות, שגובהן עלה על 10 מטרים ומשקלן היה בין 60 ל-70 טונות, הופלו והוערמו מחדש מדי יום. קנה המידה של הערימות אִפשר לסרה להתחיל לחשוב על עבודה מחוץ לחללי גלריות ומוזיאונים. ביצירה "מכשיר חיתוך: מדידת בסיס הבסיס" (1969) הורכבו, כביכול באקראי, חתיכות עופרת, עץ, אבן ופלדה שבהן ביצע סרה חיתוכים מקבילים.<ref>John Russell (February 28, 1986), [https://www.nytimes.com/1986/02/28/arts/art-startling-sculpture-from-richard-serra.html Startling Sculpture from Richard Serra], New York Times</ref> ביצירה "גליל מאלמו" (1984) נתמך לוח פלדה מרובע, באורך של מטר וחצי ובעובי של סנטימטר וחצי, על ידי אבזר גלילי קצר שהושען על קיר.<ref>Ken Johnson (May 17, 2002), [https://www.nytimes.com/2002/05/17/arts/art-in-review-richard-serra-prop-sculptures-1969-87.html Richard Serra – 'Prop Sculptures: 1969–87'], New York Times.</ref>

== מיצירותיו הידועות<ref name=":0" /> ==
* Sea Level ("מפלס הים") הולנד
* 1972, "מעגל"
* 1981, Tilted Arc (קשת מוטה) עבודת פלדה בגובה 36 מטר מנהטן, שהוסרה מהצגתה עקב ביקורת קשה של הקהל
* 1986, "עיקולים"
* אנדרטה לזכר קורבנות הנאצים בברלין
* Fulcrum ברחוב ליברפול בלונדון
* "מעגל חיצוני" הגרסה המאוחרת ל"מעגל", המוצגת בגן האמנות במוזיאון ישראל

== הוקרה ==
* בשנת 1969 נכלל ברשימת "תשעה אמנים צעירים", של פרסי Theodoron מטעם מוזיאון גוגנהיים בניו יורק.
* 1992, תערוכת רטרוספקטיבה במוזיאון ריינה סופיה
* תערוכה שהוקדשה בלעדית לעבודותיו במוזיאון גוגנהיים בבילבאו.
* 2002 פרסם "הניו יורקר" כתבת מגזין מקיפה אודותיו בשם "איש הפלדה".<ref name=":0" />

== חיים אישיים ==
היה נשוי לחוקרת האמנות קלרה ווירגראף.<ref name=":0" /> נפטר ב-26 במרץ 2024.

== קישורים חיצוניים ==

* 
* [https://www.guggenheim.org/artwork/artist/richard-serra ריצ'רד סרה], באתר גוגנהיים
* [https://museum.imj.org.il/imagine/collections/AZSearchH.asp?let=ס&artist=סרה,%20ריצ ריצ'רד סרה], באוספי מוזיאון ישראל

==הערות שוליים==

קטגוריה:בוגרי אוניברסיטת קליפורניה בסנטה ברברה
קטגוריה:בוגרי אוניברסיטת ייל
קטגוריה:אמריקאים ממוצא אוקראיני-יהודי
קטגוריה:אמריקאים ממוצא ספרדי
קטגוריה:אמריקאים ממוצא רוסי-יהודי
קטגוריה:יהודים חברי האקדמיה האמריקאית לאמנויות ולספרות
קטגוריה:אמני וידאו ארט אמריקאים
קטגוריה:אמני וידאו ארט יהודים
קטגוריה:אמריקאים שנולדו ב-1938
קטגוריה:אמריקאים שנפטרו ב-2024